Turneringsbetingelser

SEGAF Vinter-Tour

## Formål

SEGAF Vinter-Tour (SVT) har til formål at

1. bidrage til vedligeholdelsen af senior-, veteran- og superveteran elitespillernes sving- og fysiske form under konkurrencebetingelser
2. bidrage til at fremme det sociale aspekt blandt SEGAF’s medlemmer.

## Spilleperiode og -sted

SVT afvikles i perioden 1. november til 31. marts, på baner udvalgt af SEGAF turneringsudvalg/bestyrelse.

## Betingelser for deltagelse

Alle danske senior-50+ spillere, amatører som professionelle, kan deltage, men SEGAF-medlemmer har fortrinsret. Spillerne skal kunne dokumentere fuldgyldigt medlemskab af deres hjemmeklub, som skal være en godkendt klub under Dansk Golf Union, og de skal have et registreret handicap.

## Aldersgrænser

Spiller der tilmelder sig skal være fyldt/fylde 50 år i turneringsåret.

## Spillerækker

I hver enkelt turnering spilles der kun i en række uanset alder og køn. Der oprettes dog en brutto- og en nettorække.

## Deltagerantal

Der kan højst deltage op til 56 spillere. Det endelige antal afhænger af mulighederne på den aktuelle bane.

Tilmelding er efter ”først til mølle” princippet, dog således at ved overtegning har SEGAF medlemmer fortrinsret.

Der skal minimum være 18 tilmeldte senest 14 dage inden turneringen, for at den enkelte turnering afvikles.

## Turneringsform

Der spilles dels 18 hullers slagspil fra scratch, dels en samtidig løbende 18 hullers slagspil med handicap.

Der spilles så vidt muligt i 3-bolde.

Der spilles med de for turneringsbanen gældende lokalregler herunder indførte regler for vinterspil. Turneringerne er ikke handicap tællende.

## Teesteder

Damer spiller fra tee 50 eller det teested, som måtte komme nærmest herpå.
Herrer spiller fra tee 57 eller det teested, som måtte komme nærmest herpå.

## Tilmelding

Der åbnes for tilmelding på Golfbox snarest muligt efter indgåelse af aftale med en klub.

Rettidig tilmelding er kl. 12.00 om søndagen inden turneringen. Præcis dato vil fremgå under Info på Golfbox.

Startlisten udfærdiges på grundlag af disse tilmeldinger. Såfremt antallet af rettidigt tilmeldte spillere overstiger det i turneringsbetingelserne fastsatte deltagerantal, oprettes en reserveliste ud fra tilmeldingstidspunkt. I tilfælde af afbud til turneringen suppleres startlisten med spillere fra denne reserveliste, dog således at SEGAF-medlemmer har fortrinsret.

Tilmeldinger modtaget efter tilmeldingsfristens udløb kan accepteres, og spillernavne noteres på reserveliste i kronologisk rækkefølge efter de rettidigt tilmeldte. En rettidig tilmelding må dog aldrig vige for den sene tilmelding. Dette indebærer, at en for sent tilmeldt spiller først, kan tilbydes plads, når muligheden for supplering blandt rettidigt tilmeldte spillere er udtømt og det praktisk er muligt.

## Turneringsgebyr

Turneringsgebyret består af:
1. den greenfee der er aftalt med den enkelte klub
2. match-fee, som er:
a) SEGAF-medlemmer 50 kr.
b) Ikke SEGAF-medlemmer, 150 kr.

## Startliste og -orden

Startlisten offentliggøres så vidt muligt senest 5 dage før turneringen på Golfbox.

## Udeblivelse

Udeblivelse uden gyldig grund kan medføre karantæne fra alle SEGAF arrangerede turneringer.

## For sen ankomst

Se Regel 5.3a.

## Afbud

Evt. afbud meldes direkte til turneringslederen. Se under Info i Golfbox opsætningen.

Spillere, som melder afbud inden tilmeldingsfristens udløb, samt spillere på reservelisten, som ikke bliver tilbudt plads i turneringen, vil få refunderet turneringsgebyret.
Ved afbud efter tilmeldingsfristens udløb tilbagebetales gebyret ikke.

## Pace of play

Spilleren skal spille uden unødig forsinkelse. Overtrædelse straffes i henhold til regel 5.6a.

## Afbrydelse af spillet

Komitéen kan iht. regel 5.7b og 5.7c afbryde og beslutte genoptagelse af spillet. Følgende fremgangsmåde anvendes for afbrydelse og genoptagelse af spillet:

• Øjeblikkelig afbrydelse: Én lang hyletone fra sirenen

• Afbrydelse: Tre på hinanden følgende hyletoner fra sirenen, som gentages

• Genoptagelse: To korte hyletoner fra sirenen, som gentages

## Lige resultat

Hvis to eller flere spillere står lige, afgøres placeringen ved den matematiske metode, dvs. af resultaterne på sidste 9, 6, 3 eller sidste hul. Hvis stadig lige foretages lodtrækning.

## Protester

Protester skal være indgivet inden præmie overrækkelse finder sted.

## Præmier

Der vil være præmier ift. antal deltagere (typisk 1 præmie pr. 8 deltagere). Som udgangspunkt skal man være til stede ved præmieoverrækkelsen; turneringslederen kan beslutte, at præmien gives videre til højst placerede, tilstedeværende spiller, eller at den overføres til en senere turnering.

Man får den højst mulige præmie, som ens resultat berettiger én til; dvs. der kan ikke opnås præmie i både brutto- og nettorækken!

## Regelsæt

Turneringen spilles efter de af R&A senest vedtagne golfregler samt de til enhver tid gældende lokale regler.

## Overtrædelse af turneringsbetingelserne mm.

Overtrædelse af turneringsbetingelser samt ordens- og etiketteregler samt overtrædelse af klubbens ordens- og etiketteregler kan medføre karantæne, jvf. DGU’s turneringskomités disciplinære sanktioner. Gentagne alvorlige overtrædelser under igangværende match kan dog medføre diskvalifikation efter regel 1.2.

Grove overtrædelser af klubbens ordensregler: Fremgår det af klubbens ordensreglement, at en overtrædelse af en given ordensregel medfører øjeblikkelig bortvisning, gælder det ligeledes i en SEGAF Vinter-Tour turnering.

## Turneringsledelse

SEGAF udpeger turneringslederen.